
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI

Općinski načelnik

VODIČ ZA GRAĐANE
PRORAČUN 
OPĆINE STARI JANKOVCI
 ZA 2018. GODINU
I PROJEKCIJA PRORAČUNA 

ZA 2019. – 2020. GODINU

I. UVODNA RIJEČ

   Općinski načelnik, ovim putem obraća se građanima istodobno obrazlažući svrhu izdavanja ovog vodiča i njegov sadržaj.
Proračun je uvijek zanimljiva i aktualna tema, a zbog nagomilanih problema u hrvatskom javnom sektoru i pod utjecajem svjetske recesije, očekuje se da će i u budućnosti biti u središtu interesa javnosti. 
II.  OPĆENITO O PRORAČUNU I NJEGOVOM SADRŽAJU

Što je Proračun?

     Proračun je jedan od najvažnijih dokumenata koji se donosi na razini jedinica lokalne samouprave /JLP(R)S). 
     Proračun je akt kojim se procjenjuju prihodi i primici te utvrđuju rashodi i izdaci jedinice lokalne samouprave za proračunsku godinu, a sadrži i projekciju prihoda i primitaka te rashoda i izdataka za dvije godine unaprijed. 
     Propis kojim su regulirana sva pitanja vezana uz proračun je Zakon o proračunu („Narodne novine“ 87/08,136/12,15/15).

Kako se donosi proračun?

     Proračun donosi predstavničko tijelo jedinica lokalne samouprave (Općinsko vijeće).
     Proračun se prema Zakonu mora donijeti najkasnije do konca tekuće godine za iduću

godinu prema prijedlogu kojega utvrđuje općinski načelnik i dostavlja predstavničkom
tijelu do 15. studenog tekuće godine.
     Ako se proračun ne donese u roku: - donosi se Odluka o privremenom financiranju, dolazi do raspuštanja Općinskog vijeća i samim time prijevremenim izborima za Općinsko vijeće.
Sadržaj Proračuna:

OPĆI DIO sadrži: ⇨ Račun prihoda i rashoda i Račun financiranja, odnosno sastoji se od strukture prihoda i primitaka te rashoda i izdataka po vrstama

POSEBNI DIO sadrži: ⇨  Plan rashoda i izdataka koji se financiraju iskazanih po razdjelima, programima,aktivnostima i projektima

Unutar svakog od razdjela nalaze se programi, projekti i aktivnosti koji se planiraju financirati, a koji pokrivaju područje nadležnosti Jedinstvenog upravnog odjela uključivo i planove proračunskih korisnika (Dječji vrtić Krijesnica Jankovci)

Obrazloženje proračuna
Obrazloženje pojedinih programa unutar Jedinstvenog upravnog odjela i  proračunskih korisnika

PLAN RAZVOJNIH PROGRAMA

Dokument sastavljen za trogodišnje razdoblje koji sadrži ciljeve i prioritete razvoja povezane sa programskom i organizacijskom klasifikacijom proračuna

III. PRIHODI PRORAČUNA 
Prihodi proračuna po vrstama:
Prihodi poslovanja

a) Porezi 

· porez na dohodak, porez na promet nekretnina, porez na potrošnju, porez 

na kuće za odmor, porez na tvrtku, porez na korištenje javnih površina

    b) Pomoći 

- pomoći iz državnog i županijskog proračuna te pomoći od ostalih subjekata 

unutar općeg proračuna
c) Prihodi 

 -od upravnih i administrativnih pristojbi i po posebnim propisima i naknadama

boravišna pristojba, prihodi od upravnih pristojbi, doprinosi za šume, ostali nespomenuti prihodi

   d ) Prihodi od imovine

· kamate, zakup, koncesijska naknada, pravo služnosti, naknada za  zadržavanje nezakonito izgrađene zgrade u prostoru

  e) Komunalni doprinosi i naknade

- komunalni doprinos, komunalna naknada, te naknada za poslovni i stambeni prostor

  g) Kazne, upravne mjere i ostalo

- naplaćeni troškovi prisilne naplate i ostali prihodi koji nisu zasebno spomenuti

Prihodi od prodaje nefinancijske imovine

a) Prihodi od prodaje proizvedene dugotrajne imovine

- prihodi od prodaje građevinskih objekata

Primici od financijske imovine i zaduženja

a) Kreditna sredstva

Raspoloživa sredstva iz prethodnog razdoblja

a) Višak ili manjak iz prethodne godine

· utvrđuje se nakon završetka proračunske godine, prenosi se u iduću godinu

Važno je znati!

Prihodi od prodaje imovine isključivo za kapitalna ulaganja-investicije, komunalni prihodi isključivo za komunalne programe.

Komunalni doprinos za gradnju objekata i uređaja komunalne infrastrukture, komunalna naknada za održavanje komunalne infrastrukture, javni prijevoz, vatrogastvo. 

Zaštita i očuvanje kulturnih dobara (parkovi, crkve, spomenici, obnove fasada i krovova i sl.) financiraju se i iz nenamjenskih prihoda (porezi, zakup, ostali prihodi)

Sve vrste rashoda u Općini Stari Jankovci uglavnom  se troše za:

javne potrebe i materijalne rashode Općine, pokriće nedostatka komunalnih prihoda u održavanju komunalne infrastrukture po Programima održavanja i gradnje komunalnu infrastrukture viši je od prihoda koji se uberu za tu namjenu.
III. RASHODI PRORAČUNA 
Rashodi proračuna po ekonomskoj klasifikaciji

Rashodi poslovanja

a) Rashodi za zaposlene 

- bruto plaće službenika i namještenika Jedinstvenog upravnog odjela, naknade, 

doprinos i na plaće te dio sredstava za plaće djelatnika proračunskog korisnika Dječji vrtić „Krijesnica Jankovci“ 
b) Materijalni rashodi 

- rashodi za usluge odnose se na komunalne usluge, usluge promidžbe i informiranja, zakupnine, usluge tekućeg i investicijskog održavanja građevinskih objekata i opreme i drugi rashodi vezani za potrebe Jedinstvenog upravnog 

odjela; za održavanje zelenih površina, nerazvrstanih cesta, javne rasvjete, dječjih 

igrališta. Nadalje slijede rashodi za materijal i energiju, a obuhvaćaju  troškove uredskog materijala, literature, sredstava za čišćenje, radnu odjeću, troškove 

električne energije i sitnog inventara za potrebe Jedinstvenog upravnog odjela, za 
nabavu namirnica, didaktičke opreme, literature i plina za potrebe proračunskog 

korisnika te troškove materijala i dijelova za održavanje cesta, zelenih površina te javne rasvjete. 

Naknade troškova zaposlenima odnose se na naknade troškova prijevoza na 

posao i s posla, za službena putovanja i stručno usavršavanje zaposlenih. 

Ostali nespomenuti rashodi poslovanja

sastoje se od naknada za rad predstavničkih i izvršnih tijela, povjerenstava i slično, rashode za reprezentaciju, premije osiguranja.

c) Financijski rashodi 

- rashodi za usluge platnog prometa i ostali nespomenuti financijski rashodi

koji nisu zasebno navedeni. 
d) Subvencije 

- subvencioniranje kamate obrtnicima malim i srednjim poduzetnicima iz 

kreditnih programa po ugovorima te subvencije poljoprivrednicima u programima 

poticanja, potom subvencioniranje programa i projekata i samozapošljavanja za obrtnike, i gospodarstvenike po odobrenim programima
e) Pomoći

- rashodi za sufinanciranje potreba u školstvu, za javnu vatrogasnu postrojbu, za Crveni križ
f) Naknade građanima i kućanstvima 

- rashodi koji se odnose na isplate u okviru Programa socijalne  zaštite. 
g) Ostali rashodi 

- tekuće donacije za financiranje redovne djelatnosti udruga i Programa javnih potreba u kulturi i sportu, za financiranje rada političkih stranaka, za rad dobrovoljnih vatrogasnih društava  

Rashodi za nabavu nefinancijske imovine

a) Rashodi za nabavu neproizvedene dugotrajne imovine (kupovina zemljišta)

b) Rashodi za nabavu proizvedene dugotrajne imovine (građevinski objekti, postrojenja i oprema, prostorni plan i energetski certifikati)

c) Dodatna ulaganja na građevinskim objektima

Važno je znati!

Rashodi Proračuna – zadani (obvezni) i fakultativni

Zadani rashodi (zakonske obveze JLS) 

Otplate kredita, Predškolski odgoj, Održavanje objekata i uređaja komunalne infrastrukture, Gradnja objekata i uređaja komunalne infrastrukture

Protupožarna zaštita, Izrada prostornih planova, plaće i materijalni rashodi ustanova
Fakultativni rashodi - osiguravanje dodatnih standarda u javnim potrebama - potrebe u kulturi (manifestacije, redovan rad udruga u kulturi, javne potrebe u sportu, socijalni programi i zdravstvena zaštita)
Financiranje rada udruga i ustanova

Osnovnoškolsko, srednješkolsko i visoko obrazovanje (nagrade studentima, pokazne
karte, projekti i aktivnosti osnovnih škola i sl.), dodatni programi u predškolskom odgoju i osnovnoškolskom obrazovanju.
Važno je znati!

Jedno od najvažnijih načela proračuna je da isti mora biti uravnotežen te da ukupna visina planiranih prihoda mora biti istovjetna ukupnoj visini planiranih rashoda, a
određeni rashodi mogu se financirati isključivo iz određenih prihoda – namjenski prihodi. 
Da li se proračun može mijenjati?

Proračun nije „statičan“ akt već se, sukladno Zakonu o proračunu, može i mijenjati tijekom proračunske godine kroz tzv.„rebalans“.

Procedura izmjena Proračuna identična je proceduri njegova donošenja, odnosno „rebalans“ predlaže općinski načelnik, a donosi ga Općinsko vijeće.

IV. KRATKI PRIKAZ  PRIJEDLOGA PRORAČUNA 
TE PRORAČUNA ZA PRORAČUNSKU GODINU 2018. 
I PROJEKCIJA ZA 2019-2020

Proračun Općine Stari Jankovci za 2018 i projekcije za 2019. i 2020. godinu

(  Proračun Općine Stari Jankovci za 2018. godinu
PLAN  PRIHODA: – 17.000.000,00 kuna, 
PLAN RASHODA: -  17.000.000,00 kuna,
( Projekcija proračuna od 2019. -2020. godinu 
2019. – 14.500.000,00

2020. – 13.000.000,00
( Izvršenje proračuna za  2017.godinu
PLAN PRIHODA: 11.500.000,00kn – IZVRŠENO: 13.336.184,90kn, odnosno 116%,  

PLAN RASHODA: 11.500.000,00kn – IZVRŠENO: 9.696.968,70, odnosno 84%.

· U izvještajnom razdoblju je ostvaren višak prihoda i primitaka u iznosu 3.669.216,20 kuna. Preneseni višak iz ranijih razdoblja iznosi 627.418,79 kuna. Višak prihoda i primitaka raspoloživ u slijedećem razdoblju iznosi 4.296.634,99 kuna za 2018. godinu
PRORAČUN ZA 2018. GODINU PLANIRA SE SLIJEDEĆIM IZNOSIMA: 
PRIHODI –  17.000.000,00 kuna

RASHODI – 17.000.000,00 kuna

Iznosi planirani u znatno višem iznosu od prošlogodišnjeg i to od 148%, odnosno od 11.500.000,00 kuna za 2017. iz razloga odobrenih i kandidiranih projekata koji se planiraju provesti tijekom 2018. godine i za koje potreba predvidjeti i potreba osigurati sredstva u proračunu.
Struktura prihoda i rashoda u Proračunu za 2018. godinu:
PRIHODI : 17.000.000,00 kn
6. Prihodi poslovanja : 16.110.000,00 kn

   Prihodi od poreza – 3.196.000,00 kn

   Pomoći – 8.860.000,00 kn

   Prihodi od imovine – 2.796.000,00 kn

   Prihodi od upravnih i administrativnih pristojbi, pristojbi po posebnim 

propisima i naknada – 1.241.000,00 kn
   Kazne, upravne mjere i ostali prihodi – 17.000,00 kn

7. Prihodi od prodaje nefinancijske imovine -  250..000,00 kn
   Prihodi od prodaje neproizvedene dugotrajne imovine – 250.000,00 kn
9. Vlastiti izvori – 640.000,00 kn

   Rezultat poslovanja – 640.000,00 kn
RASHODI : 17.000.000,00 kn
3. Rashodi poslovanja – 8.675.000,00 kn
Rashodi za zaposlene – 1.868.000,00 kn

Materijalni rashodi - 3.931.500,00 kn

Financijski rashodi - 18.500,00 kn

Subvencije - 220.000,00 kn

Naknade građanima i kućanstvima na temelju osiguranja i druge naknade 

- 1.035.000,00 kn

Ostali rashodi – 1.562.000,00 kn
4. Rashodi za nabavu nefinancijske imovine - 8.325.000,00 kn

Rashodi za nabavu neproizvedene dugotrajne imovine – 115.000,00 kn

Rashodi za nabavu proizvedene dugotrajne imovine – 8.110.000,00 kn

Rashodi za dodatna ulaganja na nefinancijskoj imovini – 100.000,00 kn
VI.  VAŽNI KONTAKTI I KORISNE INFORMACIJE
Ovdje je prikazan sažetak Proračuna Općine Stari Jankovci za 2018. godinu, a kompletan Proračun zajedno sa programima objavljen je na:

http://www.o-jankovci.hr/index.php/proracun2/301-proracun

Proračun Općine nakon usvajanja od strane Općinskog vijeća objaviti će se u „Službenom vjesniku“ Vukovarsko – srijemske županije.

Za sve prijedloge, pritužbe i dr., molimo pismenim putem javiti se na:

Općina Stari Jankovci,

Jedinstveni upravni odjel, Dr. F. Tuđmana 1,

32 241 Stari Jankovci
ili na mail:

opcina-stari-jankovci@vk.t-com.hr

